የልዩ ዘመቻዎች ኃይል ማሰልጠኛ ማዕከል ያሰለጠናቸውን የ33ኛ ዙር መሠረታዊ የኮማንዶ ሰልጣኞችን አስመረቀ
አዲስ አበባ ፣ታህሳስ 4 ፣2013 (ኤፍ.ቢ.ሲ) የልዩ ዘመቻዎች ኃይል ማሰልጠኛ ማዕከል ያሰለጠናቸውን የ33ኛ ዙር መሠረታዊ የኮማንዶ ሰልጣኞችን አስመርቋል ።ተመራቂዎቹ ሁለት ሻለቃ ሲሆኑ መደበኛ እና መደበኛ ያልሆኑ ግዳጆችን በብቃት መወጣት የሚያስችል ክህሎች መጨበጣቸው ተገልጿል።የልዩ ዘመቻዎች ኃይል ዋና አዛዥ ሜጀር ጀነራል ሹማ አብደታ ባደረጉት ንግግር ÷ የክፍላችን የሠራዊት አባላት የህግ የበላይነትን ለማረጋገጥ በተካሄደው ዘመቻ የሰሯቸው ገድሎች አንፀባራቂ ናቸው ብለዋል ።አያይዘውም በወታደራዊ ሳይንስ የተካኑት የልዩ ዘመቻዎች ሀይል አባላት ፣ ጁንታው የሚመካበትን ምሽግና የታጣቂ ሀይል ስብስብ በመደምሰስ ለወገናቸው ድል አብስረዋል ነው ያሉት።የዛሬ ተመራቂዎችም የክፍላችሁን አንፀባራቂ ታሪክ ለመጠበቅ ፣ በቅብብሎሽ ወደር የሌለው ጀግንነትን መፈፀም እንደምትችሉ አልጠራጠርምም ነው ያሉት ።ታሪክ በመስራት የታሪኩ ባለቤት ለመሆን እነሆ በመጨረሻው ምዕራፍ ላይ ደርሳችኋልም ሲሉ ገልጸዋል ።የማሰልጠኛ ማዕከሉ ዋና አዛዥ ተወካይ ኮሎኔል ተዝገራ ከበደ በበኩላቸው ÷ ተመራቂዎች ፣ ተኩስን በመጠቀም የተለያዩ የመሬት ገፆች ፣ በቀንና በሌሊት የሚጠይቁትን ስልታዊ እንቅስቃሴዎችን የማድረግ ፣ መደበኛ የሆኑና ያልሆኑ ግዳጆችን ከጠላት ፊትና ጀርባ መፈፀም የሚ ያስችል አቅም ፈጥረዋል ማለታቸውንከኢፌዲሪ መከላከያ ሰራዊት ያገኘነው መረጃ ያመላክታል ።ከፌስቡክ ገፃችን በተጨማሪ ወቅታዊ፣ ትኩስ እና የተሟሉ መረጃዎችን ለማግኘት፡-የፋና ድረ ገጽ  ይጎብኙ፤ተንቀሳቃሽ ምስሎችን ለማግኘት የፋና ቴሌቪዥን የዩቲዩብ ቻናል  ሰብስክራይብ ያድርጉፈጣን መረጃዎችን ለማግኘት ትክክለኛውን የፋና ቴሌግራም ቻናል  ይቀላቀሉከዚህ በተጨማሪም በትዊተር ገጻችን  ይወዳጁንዘወትር ከእኛ ጋር ስላሉ እናመሰግናለን!